ciscoriordan/open-greek-corpus-annotations huggingface dataset:
catenae-novum-testamentum.catena-in-acta-catena-andreae-e-cod-oxon-coll-nov-58 praef
ΑΝΤΙΟΧΕΥΣ ὑπάρχων τὸ γένος ὁ Λουκᾶς , ἰατρὸς τὴν ἐπιστήμην , ὁ ὑπὸ Παύλου μαθητευθεὶς , δύο βίβλους συνεγράψατο , μίαν μὲν προτέραν τὴν τοῦ Εὐαγγελίου , δευτέραν δὲ ταύτην τὴν περὶ τῶν Ἀποστολικῶν Πραξέων . Ἔστιν οὖν ὁ πᾶς λόγος τοῦδε τοῦ τεύχους περὶ τῆς μετὰ τὴν ἀνάστασιν εἰς οὐρανοὺς ἀνόδου Χριστοῦ , καὶ περὶ τῆς τοῦ Ἀγίου Πνεύματος εἰς τοὺς Ἀποστόλους ἐπιφοιτήσεως · ὅπως καὶ ὅποι τὴν εἰς Χριστὸν εὐσέβειαν κατήγγειλαν οἱ μαθηταί · καὶ ὡς διὰ προσευχῆς καὶ τῆς εἰς Χριστὸν πίστεως ἐθαυματούργησαν · καὶ περὶ τῆς οὐρανόθεν θείας παρακλήσεως τοῦ Παύλου , ἀποστολῆς τε αὐτοῦ καὶ κηρύγματος εὐθαλοῦς · καὶ συλλήβδην εἰπεῖν , περὶ ὧν ἔτλησαν οἱ Ἀπόστολοι διὰ Χριστὸν , πολλῶν γὲ καὶ μεγίστων κινδύνων .
Lemmas: Ἀντιοχεύς ὑπάρχω ὁ γένος ὁ Λουκᾶς , ἰατρός ὁ ἐπιστήμη , ὁ ὑπό Παῦλος μαθητεύω , δύο Βίβλος συγγράφω , εἷς μέν πρότερος ὁ ὁ Εὐαγγέλιος , δύο δέ οὗτος ὁ περί ὁ ἀποστολικός Πρᾶξις . ἔρτις οὖν ὁ πᾶς λόγος ὅδε ὁ τεῦχος περί ὁ μετά ὁ ἀνάστασις εἰς οὐρανός ἄνοδος Χριστός , καί περί ὁ ὁ Ἀγίας πνεῦμα εἰς ὁ ἀπόστολος ἐπιφοίτησις · ὅπως καί ὅποι ὁ εἰς Χριστός εὐσέβεια καταγγέλλω ὁ μαθητής · καί ὡς διά προσευχή καί ὁ εἰς Χριστός πίστις θαυματουργώ · καί περί ὁ οὐρανόθεν θεῖος παράκλησις ὁ Παῦλος , ἀποστολή τε αὐτός καί κήρυγμα εὐθαλής · καί συλλήβδην εἶπον , περί ὅς ἔτλην ὁ ἀπόστολος διά Χριστός , πολύς γε καί μέγας κίνδυνος .